Jeremia koop, in opdrag van God, op 'n mees ongeleë oomblik 'n stukkie grond in Anatot. Juda se toekoms was duister. Maar hierdie daad sê dat hulle uiteindelik weer die beloofde land sal besit. Jeremia se daad spreek duideliker as woorde: God het 'n toekoms vir Juda! So het God 'n toekoms vir ons. Die goue draad van hierdie geloofsdaad moet vandag deur die hele liturgie loop.
Die ander tekste bevestig ook God se trou.
32 Dit is die woord wat van die Here tot Jeremia gekom het in die tiende regeringsjaar van koning Sedekia van Juda. Dit was die agtiende regeringsjaar van koning Nebukadnesar 2van Babel wie se leër juis toe vir Jerusalem beleër het. Die profeet Jeremia was in daardie tyd ingeperk in die binneplaas van die paleiswag van Juda. 3Koning Sedekia van Juda het vir Jeremia daar ingeperk
en gevra: "Waarom sê jy die dinge as profeet? Jy sê: So sê die Here: Ek gee hierdie stad in die mag van die koning van Babel. Hy sal dit verower. 4Koning Sedekia van Juda sal nie vrykom uit die mag van die Galdeërs nie. Hy sal beslis uitgelewer word aan die koning van Babel en persoonlik met hom praat en hom met sy eie oë sien. 5Die koning van Babel sal vir Sedekia na Babel toe vat, en hy sal daar bly, sê die Here. Dit is my straf vir hom. As julle teen die Babiloniërs oorlog maak, sal julle die neerlaag ly."
16"Nadat ek die koopkontrak vir Baruk seun van Nerija gegee het, het ek tot die Here gebid: 17Ag, Here my God, U het die hemel en die aarde gemaak deur u groot mag. Niks is vir U onmoontlik nie. 18U bewys u troue liefde aan duisende geslagte, maar U straf kinders vir die sondes van hulle ouers. Groot en magtige God, u Naam is Here die Almagtige. 19U besluite is magtig, u dade groot. U sien alles wat die mense doen. U gee aan elkeen wat hom toekom, U beloon elkeen volgens sy dade. 20Die tekens en wonders wat U in Egipte gedoen het, doen U nou nog in Israel en onder die mense. So maak U vir U 'n Naam tot vandag toe.
21"U het u volk Israel uit Egipte laat wegtrek met tekens en met wonders, met magtige dade en met wonderlike groot dade waarvoor mense vreesbevange was. 22U het hierdie land vir u volk gegee, die land wat U met 'n eed aan hulle voorvaders beloof het om aan hulle te gee, 'n land wat oorloop van melk en heuning. 23U volk het gekom en dit in besit geneem, maar hulle was ongehoorsaam. Hulle het nie u wet onderhou nie, hulle het nie gedoen wat U hulle beveel het om te doen nie. Daarom het U al hierdie rampe oor hulle laat kom. 24Daar is beleëringswalle teen die stad opgegooi om dit te verower, en die stad is deur die swaard en hongersnood en pes oorgegee in die mag van die Galdeërs wat daarteen veg. Wat U gesê het, gebeur nou. U sien dit self. 25En tog sê U, Here my God, vir my: 'Gaan koop vir jou 'n stuk grond met silwer en sorg dat jy getuies het,' en dít noudat die stad in die mag van die Galdeërs gegee is."
Aanvangswoord: (Psalm 91)
Seëngroet: (Uit Psalm 91)
Verootmoediging: 'n boom wat bot
Vryspraak: (Romeine 3)
Lied 245 "Ek wat vergifnis Heer ontvang het 1,2"
Riglyn om te lewe: (1 Timoteus 6)
Lof 207 "Eer aan die Vader vs 1,2,3,4,5"
Epiklese: (Woorde van Lied 257 as gebed)
Skriflesing: Jeremia 32:1-15
Seën: (Uit Psalm 91)
my God op wie ek vertrou." (Psalm 91)
Wet: (Deut 5)
21Maar nou het die vryspraak deur God waarvan die wet en die profete getuig, in werking getree. Dit is die vryspraak wat nie verkry word deur die wet te onderhou nie, 22maar deur in Jesus Christus te glo. God gee dit sonder onderskeid aan almal wat glo. 23Almal het gesondig, en het nie deel aan die heerlikheid van God nie, 24maar hulle word, sonder dat hulle dit verdien, op grond van sy genade vrygespreek vanweë die verlossing deur Jesus Christus. 25–26Hom het God gegee as offer wat deur sy bloed versoening bewerk het vir dié wat glo. Hierdeur het God getoon wat sy vryspraak behels: Hy het die sondes wat Hy voorheen in sy verdraagsaamheid tydelik ongestraf laat bly het, vergewe. Maar Hy het ook getoon wat sy vryspraak in die teenswoordige tyd behels: Hy oordeel regverdig deurdat Hy elkeen vryspreek wat in Jesus glo. (Romeine 3)
Lof: Lied 207 "Eer aan die Vader vs 1,2,3,4,5"
F118. "Bly Volhard Soos Atlete"
(RUBRIEK: FLAM Gemeentesang – Toewyding / Diens en Getuienis)
Oorspronklike titel: Turn your eyes upon Jesus
Teks en Musiek: HH Lemmel
Afrikaanse vertaling: AP van der Colf
© 1922 New Spring
(Hebr 12:1-3 en 1 Kor 9:24-27)
1. Bly volhard soos atlete –
dis God wat ons wedloop bepaal.
Daar 'n skaar' verlostes wat wag om die baan
dat ons almal die wenstreep sal haal.
2. Elke las moet ons afgooi
– die sonde wat maklik verstrik –
dat ons God se pad met volharding kan loop;
dis die pad na die ware geluk.
3. Hou die oë op Jesus –
ons Vriend, ons Verlosser, ons Hoof.
Vir die vreug daarná het Hy smarte verdra;
Hy begin en versterk ons geloof.
ons loof U tot in ewigheid. (Lied 257)
Onderstaande kan op verskeie maniere gebruik word met kinders: as opvoering of selfs net met 2 mikrofone buite sig…
Die teks is vry vertaal ahv "You want me to do what?" wat op die web beskikbaar.
Jeremia: Ja Here?
Here: Dit is Ek, die Here.
Jeremia: Ja ek weet, ek herken U stem.
Here: Jeremia, jy gaan 'n besoeker ontvang.
Jeremia: Ag- dit sal wonderlik wees! Ek kan doen met 'n besoeker. Ek sien nie eintlik ander mense nie, dit is nou sedert Koning Sedekia my hier in die binneplaas van die paleiswag laat opsluit het. Ek het net gesê wat U vir my gesê het- dat die koning van Babilon die stad sal beleër, dit sal inneem en Koning Sedekia sal wegvoer. Dit is al wat ek gesê het. En dat koning Sedekia niks kan doen om dit te keer nie. Die koning het nie daarvan gehou om dit te hoor nie…
Jeremia: U sê so ja.
Here: Jou neef Ganamel gaan jou besoek. En hy gaan jou vra om die stuk grond wat hy in Anatot besit by hom te koop. Jy moet dit koop.
Jeremia: Ek moet WAT?
Here: Jy moet die stuk grond wat jou neef jou aanbied koop.
Jeremia: Ek dog dis wat U sê… Moet ek regtig die grond by hom koop?
Here: Ja, jy moet die grond koop.
Jeremia: Here, U is 'n groot en Almagtige God. Niks is vir U onmoontlik nie. U het die volk Israel uit Egipte se slawerny gelei en vir ons hierdie land gegee. Ek weet ons het drooggemaak, sleg drooggemaak. Ons was ongehoorsaam aan U, ons het afgode gedien. Ons verdien die straf wat oor ons gaan kom…. Maar Here, hoe kan ek die grond koop as ons land vernietig gaan word, as Jerusalem in Babel se hande gaan val. Almal weet die land gaan soos 'n woestyn wees- dit gaan nie meer ons land wees nie. Wie koop dan nou grond in 'n tyd soos die? Is u seker ek moet die grond koop?
Here: Koop die grond Jeremia! Ek gaan die stad oorgee in die hande van Babel. Oorlog en hongersnood en siekte lê vir julle voor. Hulle gaan die stad vernietig en dit afbreek tot op die grond. Maar Jeremia- dit is nie die einde van die storie nie. Ek gaan weer my mense bymekaar maak en hulle terugbring hierheen. Hulle sal weer hier woon, in vrede. Dan sal my mense weet dat Ek God is. En dan sal grond weer gekoop word in die land. Wingerde sal weer gekoop word in Anatot, in al die stede van Juda! So Jeremia- koop die grond. Dit is 'n baie goeie belegging…
DIE VRAAG WORD NOU AAN DIE KINDERS GESTEL:
As jy Jeremia was- sou jy die grond gekoop het? Dit is mos geldmors. Mens koop nie grond terwyl jou stad beleër word deur die vyand nie. Jy weet mos dit is 'n kwessie van tyd voor alles platgevee en afgebrand is.
Jeremia het die grond gekoop omdat dit God se opdrag was. Vir geen ander rede nie. Hy het nie toe verstaan hoekom hy die grond moes koop nie. Hy het die grond gekoop al was daar vir hom geen logiese rede nie. Jeremia het God op Sy Woord geneem.
Jeremia se optrede moes 'n sigbare teken wees van God se belofte: dat Hy sy volk weer bymekaar gaan maak en gaan terugbring na hulle land. Dit was 'n teken dat daar weer huise en landerye en wingerde gekoop gaan word. So word Jeremia se optrede 'n voorbeeld van geloof dat God Sy Woord sal hou. (Vgl Jeremia 32:36-41)
Jy kan ook die storie vertel van Wangari Maathai. Toe sy in Kenya groot geword het, was dit 'n pragtige, groen land. Maar nadat sy vir jare lank weg was en weer teruggekeer het, was sy geskok om te sien hoe die land verander het. Al die bome was uitgekap en die land was vaal en droog. Vroue moes ver loop om hout vir hul vure te kry. Erosie het die grond al meer weggespoel. Wangari het besluit om bome te begin plant. In 1977 het sy 9 boompies in haar agterplaas geplant en van die plaaslike vroue gekry om ook bome te begin plant. Toe sy in 2004 die eerste vrou uit Afrika geword het wat 'n Nobel Prys vir Vrede kry, is daar al deur haar beweging 30 miljoen bome geplant, was daar 6000 kwekerye in Kenya, is 80 000 mense se inkomste verbeter en het die beweging oor 30 lande in Afrika versprei! (By Kalahari.com kan jy 'n pragtige prenteboek met Wangari Maathai se storie bestel – "Wangari's Trees of Peace" deur Jeanette Winter. Daar is ook 'n e-boek beskikbaar.
Bob Seiple vertel hoe sy pa, op ouderdom 75, 'n groot klomp vrugteboompies aangeplant het. "Pa is darem 'n optimis," het ek hom getreiter.
"Pa is 'n paar jaar gelede oorlede. Wanneer ek nou na die ou plaashuis terugkeer, het ek 'n keuse. Ek kan die begraafplaas op die koppie naby die huis gaan besoek en by my pa se graf oor sy lewe nadink. Of ek kan van die heerlike vrugte pluk en nadink oor iemand wat alles van hoop verstaan het."
Dit was nie genoeg dat Jeremia net vir die mense van God se beloftes vertel het nie. Hy moes self iets doen wat vir sy hoorders wys dat hy glo in die beloftes van God. God sê vir Jeremia om 'n stuk grond te koop, op 'n tydstip dat dit eintlik tyd was om grond te verkoop!
Dit was 'n donker tyd in Israel (meer spesifiek Juda) se geskiedenis. Dit is die jaar 587 vC, koning Sedekia se tiende regeringsjaar. Dit is dieselfde jaar waarin die stad Jerusalem ingeneem sou word deur koning Nebukadnesar van Babel. Hy het reeds die stad beleër.
Die beleëring het die normale lewe in die stad onmoontlik gemaak, met die donker wolk van die dreigende oorname oor die stad. Jeremia is onder huisarres, omdat hy van dislojaliteit verdink word. Hy het die nederlaag van Jerusalem en die gevangeneming van Sedekia voorspel. Koning Sedekia wil weet waarom hy so dislojaal is deur te voorspel dat Jerusalem verower en Sedekia na Babel weggeneem sal word.
Hierdie koop het geen doel nie, niemand sal dit kan geniet nie, want Jeremia is in gevangenskap en die Galdeërs is besig om alles te vernietig. Trouens, die dorpie Anatot was reeds beset deur die Galdeërs. Die koop van grond daar lyk dus na dwaasheid.
Ganamel het toe opgedaag soos wat die Here vir Jeremia gesê het. Hy het in die versoek om sy grond te koop, as bevel van God gesien. Hy het op gebruiklike wyse die kontrak opgestel en die geldsom afgeweeg. Die korrek opgestelde koopkontrak oorhandig hy aan sy vriend en helper, Baruk.
Die feit dat daar selfs op so 'n late uur in die geskiedenis van Jerusalem so 'n wettige kontrak gesluit word – terwyl 'n mens sou redeneer dat sulke kontrakte tog nie veel sin het as die land voor 'n militêre nederlaag staan nie – word die waarborg dat die ballingskap nie vir ewig sal duur nie (Van Zyl). Dit was 'n geweldige gerusstelling vir die volk wat so totaal ontwortel is deur die ballingskap. Hulle sal weer die beloofde land kan besit.
So het Jeremia se geloof in aksie oorgegaan. Geloof sonder werke is dood. Jeremia wys sy geloof deur sy werke. Hy wys sy geloof ook deur die deeglike manier waarop hy die transaksie deurvoer. Die boodskap is dat dit wat noodwendig moet gebeur nie gekeer kan word nie. Dit is egter nie die einde van God se pad met sy volk nie. Dit is eerder die begin van die pad: die lewe sal weer begin, daar sal weer grond, huise en wingerde gekoop en verkoop word in Juda.
As alles donker is in die hede, is ons geneig om wanhopig te wees oor die toekoms. Maar die toekoms is in God se hande, en hy belowe verlossing en seën vir sy mense. Geloof in God bring dus vir 'n mens hoop. Daar kom 'n einde aan lyding; dit hou nie vir altyd aan nie.
Jeremia se daad spreek duideliker as woorde: God het 'n toekoms vir Juda! So het God 'n toekoms vir jou. Al het jy jou vasgeloop deur jou eie toedoen, al lyk omstandighede oorweldigend. Dít is geloof: om ten spyte van omstandighede wat 'n mens wil oorweldig, met die gewone lewe voort te gaan in die vertroue dat God sy goeie werk in jou lewe enduit sal voer (Fil 1:6).
Sulke simbole is altyd aangrypend as ander dit verrig. Van ons vereis dit dat ons dikwels ons eie lyf en lewe op die spel moet plaas. Geloof en hoop verg regte geld, regte aksie, regte gehoorsaamheid, 'n lewende uitsig op God